**ΠΡΟΣΘΗΚΗ ΣΧΕΤΙΚΑ ΜΕ ΠΡΟΣΚΛΗΣΕΙΣ ΙΔ. ΕΡΓΩΝ ΥΠΟΜΕΤΡΟ 19.2**

Σύμφωνα με τον Καν. 1303 αρ 65 παρ. 6: «*Οι πράξεις δεν επιλέγονται για χρηματοδότηση από τα ΕΔΕΤ σε περίπτωση που έχουν περατωθεί φυσικά ή εκτελεστεί πλήρως πριν να υποβάλει ο δικαιούχος στη διαχειριστική αρχή την αίτηση χρηματοδότησης βάσει του προγράμματος, ανεξάρτητα αν ο δικαιούχος έχει εκτελέσει όλες τις σχετικές πληρωμές, σύμφωνα με τις διατάξεις του Καν. 1303 αρ 65 παρ. 6*».

Επειδή στις προσκλήσεις του Leader στις υποδράσεις de minimis, δίνεται η δυνατότητα στους δικαιούχους να υποβάλλουν δαπάνες από την ημερομηνία έγκρισης του τοπικού προγράμματος, υπάρχει περίπτωση να υποβληθούν προτάσεις πλήρως υλοποιημένες.

Διαπιστώθηκε ότι στο αναμορφωμένο Υπόδειγμα των προσκλήσεων ιδιωτικών έργων που σας απεστάλη την 20/12/18 δεν υπάρχει αντίστοιχη πρόβλεψη, θα πρέπει αυτή να προστεθεί ως εξής:

-          Στο Άρθρο 5 «Δαπάνες» παρ. 5.1 «Επιλεξιμότητα δαπανών» της πρόσκλησης να προστεθεί προτελευταίο εδάφιο: «*Δεν είναι επιλέξιμες προς χρηματοδότηση οι πράξεις  που έχουν περατωθεί φυσικά ή εκτελεστεί πλήρως πριν να υποβάλει ο δικαιούχος στη διαχειριστική αρχή την αίτηση χρηματοδότησης βάσει του προγράμματος, ανεξάρτητα αν ο δικαιούχος έχει εκτελέσει όλες τις σχετικές πληρωμές*».

-          Στην Υπεύθυνη Δήλωση (ΕΝΤΥΠΟ Ι 9)  ο δικαιούχος να δηλώνει ότι: «*Το φυσικό αντικείμενο της προτεινόμενης πράξης δεν έχει περαιωθεί μέχρι την ημερομηνία υποβολής της αίτησης στήριξης σύμφωνα με τον Καν. 1303/2013, άρθρο 65, παρ. 6*» να προστεθεί ως σημείο 18.

-          Το σχετικό σημείο θα ελέγχεται στο ΕΝΤΥΠΟ Ι 3  με το κριτήριο: «*Η πρόταση είναι σύμφωνη με την περιγραφή, τους όρους και περιορισμούς της προκηρυσσόμενης υποδράσης ……*» όπου στα δικαιολογητικά τεκμηρίωσης θα πρέπει να περιλαμβάνεται (να προστεθεί) και η εν λόγω  Υ/Δ του δυνητικού δικαιούχου.

***Γιώργος Παπαγεωργίου***

**Γεωπόνος MSc**

**ΕΙΔΙΚΗ ΥΠΗΡΕΣΙΑ ΕΦΑΡΜΟΓΗΣ**

**Π.Α.Α.  2014-2020**

**ΠΡΟΪΣΤΑΜΕΝΟΣ MONAΔΑΣ TOΠΙΚΗΣ ΑΝΑΠΤΥΞΗΣ**

**Tαχ. Δ/νση: Λεωφόρος Αθηνών 56**

**Ταχ. Κωδ. : 10441 ΑΘΗΝΑ**

(**:210-5275104**

6**: 210-5275268**

@**: gpapageorgiou@mou.gr**